เงินบาทเปิด 31.53/55 อ่อนค่าต่อ
ธนาคารซีไอเอ็มบีไทย รายงาน เงินบาทเปิด 31.53/55 อ่อนค่าต่อ ผู้นำยุโรปยังเห็นต่างเรื่องยูโรบอนด์
29 ต.ค. 2565

ธนาคารซีไอเอ็มบีไทย รายงาน เงินบาทเปิด 31.53/55 อ่อนค่าต่อ ผู้นำยุโรปยังเห็นต่างเรื่องยูโรบอนด์
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.53/55 บาท/ดอลลาร์ อ่อนค่าลงเล็กน้อยจากช่วงเย็นวานนี้ที่ปิดตลาดที่ระดับ 31.51/53 บาท/ดอลลาร์
วันนี้เงินบาทคาดว่าจะเคลื่อนไหวไปในทิศทางที่อ่อนค่าเช่นเดียวกับสกุลยูโร หลังจากที่ในการประชุมสุดยอดผู้นำยุโรปนั้น ประธานธิบดีฝรั่งเศสและนายกรัฐมนตรีของเยอรมนี ยังมีมุมมองที่แตกต่างกันในเรื่องการออกพันธบัตรยูโรโซน(ยูโรบอนด์) เพื่อช่วยกระตุ้นเศรษฐกิจยุโรป
"ดูแล้วยังเป็นการเสนอความเห็นที่ต่างกัน คนหนึ่งจะให้ออกบอนด์ อีกคนจะให้ออกมาตรการรัดเข็มขัด ตลาดมองว่ายังไม่มีข้อสรุปอะไรที่ชัดเจน" นักบริหารเงินระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.43/49 เยน/ดอลลาร์ ส่วนเงินยูโรอยู่ที่ระดับ 1.2579/2581 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวกรอบ 31.50-31.60 บาท/ดอลลาร์